PMIndiaData/PMIndiaSum huggingface dataset:
আইন্না য়াদবা মওংদা অমসুং নারোন্দা নারকোতিক দ্রগশিং, ময়াই কাবা পোৎলমশিং অমসুং কেমিকেলশিং পুথোক-পুশিনবা তৌবা থিংনবা ভারত অমসুং সাউদী অরাবিয়াগী মরক্তা তৌনবা এম.ও.য়ু.শিংদা খুৎয়েক পীনবা মন্ত্রীমন্দলনা অয়াবা পীরে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা আইন্না য়াদবা মওংদা অমসুং নারোন্দা নারকোতিক দ্রগশিং, ময়াই কাবা পোৎলমশিং অমসুং কেমিকেলশিং পুথোক-পুশিনবা তৌবা থিংনবা ভারত অমসুং সাউদী অরাবিয়াগী মরক্তা তৌনবা এম.ও.য়ু.শিংদা খুৎয়েক পীননবা অয়াবা পীরে। কান্নবশিং: • য়ুনাইতেদ নেসন্স ইন্তর্নেস্নেল দ্রগ কন্ত্রোল কনভেন্সন্সকী মতুংইন্না আইন্না য়াদবা মওংদা অমসুং নারোন্দা নারকোতিক দ্রগশিং, ময়াই কাবা পোৎলমশিং অমসুং কেমিকেলশিং পুথোক-পুশিনবা তৌবা থিংনবা লৈবাক অনিগী মরক্তা মতেং পাংনবদা এম.ও.য়ু. অসিনা মতেং পাংগনি অমসুং হেনগৎহনগনি। • এম.ও.য়ু. অসিগী মখাদা, দ্রগশিং, ময়াই কাবা পোৎলমশিং অমসুং কেমিকেলশিং পুথোক-পুশিনবা তৌবগী মওংশিংগী ই-পাউ পীথোক পীশিন তৌনগনি অমসুং দ্রগশিংগা মরি লৈননা ফারবশিংগী শেন-থুমগী অকুপ্পা মরোলশিং পীথোক-পীশিন তৌনগনি। • এম.ও.য়ু. অসিগী মখাদা, দ্রগশিং, ময়াই কাবা পোৎলমশিং অমসুং কেমিকেলশিং পুথোক-পুশিনবা তৌবগী ফারবা মীওইশিংগী পাউ লৈবাক অমনা অমদা খঙহনগনি অমসুং ফারবা মীওই অদু কন্সুলর উনবগী খুদোংচাবা ফংহনগনি। • লৈবাক অনিগী মনুংদা অমদা ফারবা দ্রগশিং, ময়াই কাবা পোৎলমশিং অমসুং কেমিকেলশিংগী কেমিকেল রিপোর্তশিং অমসুং মখোয়গী তেক্নিকেল ওইবা অকুপ্পা ৱারোলশিং অমসুং আইন্না য়াদবা লেবোরেতোরীশিংগী ই-পাউ পীথোক পীশিন তৌনগনি। নুংগী ৱারোলঃ আইন্না য়াদনা দ্রগ পুথোক-পুশিন তৌবা অসি মালেমগী ওইনা অরোনবা ললোন-ইতিক্কী থবক অমনি। মরুওইনা অফগানিস্থান ফাওদুনা য়াম্লবা দ্রগশিং শুংবা অমসুং পুথোক-পুশিন তৌবা অসি নহারোলশিংনা দ্রগ শীজিন্নবা হেনগৎহল্লি অমসুং মীয়ামগী হকশেল মাংহনবা অমসুং খুন্নাইদা ফত্তবা তৌবা হেনগৎহল্লি। মালেম শীনবা থুংনা দ্রগশিং, ময়াই কাবা পোৎলমশিং অমসুং কেমিকেলশিং পুথোক-পুশিনবা তৌবা অসিনা লালহৌবা অমসুং তেরোরিজম হেনগৎহল্লি। নারকো তেরোরিস্তশিং অমসুং মালেমগী ক্রিমিনেল লুপশিংনা আইন্না য়াদনা দ্রগ ললোন-ইতিক চৎথবা অসি হৌজিক মালেমগী লৈবাক কয়াগী শিংনবা অমা ওইরে।
প্রধান মন্ত্রী শ্রী নরেন্দ্র মোদী অমসুং থাইলেন্দগী প্রধান মন্ত্রী হিজ এক্সিলেন্সী জেনরেল (থবক্তগী পোৎথারব) প্রয়ুৎ চান-ও-চাগী মরক্তা ফোন কোল

প্রধান মন্ত্রী শ্রী নরেন্দ্র মোদীনা ঙসি থাইলেন্দগী প্রধান মন্ত্রী হিজ এক্সিলেন্সী জেনরেল প্রয়ুৎ চান-ও-চাগা লোয়ননা তেলিফোন্দা ৱারী শানখ্রে। প্রধান মন্ত্রীনা আসিয়ান অমসুং মরী লৈনবা মীফমশিং শরুক য়ানবা ২০১৯গী নবেম্বরদা চৎখিবা বেঙ্কোক খোংচৎ অদু নৌহৌনা নীংশিংখি অমদি থাইলেন্দগী রোয়েল ফেমিলী লোয়ন-লোয়ননা থাইলেন্দগী প্রজাশিংদা মহাক্কী ওইবা য়াইফ-পাউজেল পীখি। লুচিংবা অনিনা কোবিদ-১৯ লাইচৎ থেংননবা মখোয়-মখোয়গী মরী লৈনবা লৈবাকশিংনা লৌখৎলিবা খোঙথাংশিংদা ই-পাউ পীনখি। প্রান মন্ত্রীনা লাচৎ অসি ইফেক্তিব ওইনা থেংননবা রিজনেল অমসুং গ্লোবেল কোওপরেসনগী মরুওইবা অদুগী মতাংদা হায়খি। মহাক্না থাইলেন্দগী প্রধান মন্ত্রীদা থাইলেন্দগী হিদাক-লাংথক্কী দরকার ওইবশিংদা মতেং পাংনবা ভারতক্কী ৱারেপ অদি থাজবা পীখি। লুচিবশিংনা লৈবাক অনিগী রিসর্স তৌরিবশিং, সাইন্তিস্তশিং অমসুং ইনোবেতরশিংগী মরক্তা চাউনা কোলাবোরেৎ তৌবগী অপাম্বদা য়ানবা পুরকখি। লুচিংবশিংনা অমনা অমগী তেরিতোরীদা লৈরিবা মখোয়গী নাগরিকশিংদা পীরিবা তেঙবাংগীদমক থাগৎ ফোংদোক্নখি অমদি অসিগুম্লবা তেঙবাং অসি মখা চত্থনবা ৱাশকখি। থাইলেন্দ অসি ইথনিক অমসুং লীরবা কলচরেল লিঙ্কশিংগা লোযননা ভারতকী শন্দোকখিবা য়ুমলোন্নবদা মরুওইবা মেরিতাইম পার্তনর অমনি।
প্রধান মন্ত্রীনা দিসেম্বর ২৭তা মন্দিদা চত্তুনা লুপা করোর ১১,০০০ হেনবা শেনফমগী হাইদ্রোপাৱর প্রোজেক্ত শঙ্গাবগা লোয়ননা উরেপ উয়ুংসু তমগনি

প্রধান মন্ত্রী, শ্রী নরেন্দ্র মোদীনা দিসেম্বর ২৭, ২০২১দা হিমাচল প্রদেশকী মন্দিদা চৎকনি। মহাক্না নুংথিলগী পুং ১২গী অদুৱাইদা লুপা করোর ১১,০০০ হেনবা শেনফমগী হাইদ্রোপাৱর প্রোজেক্ত শঙ্গাবগা লোয়ননা উরেপ উয়ুংসু তমগনি। থৌরম অসিগী মমাংদা, মহাক্না অয়ুক্কী পুং ১১.৩০গী অদুৱাইদাপি.এম.না হিমাচল প্রদেশ গ্লোবেল ইনভেস্তর্‌স মীতকী অনিশুবা গ্রাউন্দ ব্রেকিং থৌরমসু লুচিংগনি। প্রধান মন্ত্রীনা লৈবাক অসিদা শিজিন্নদনা লৈরিবা রিসোর্সশিংবু মপুং ফানা শিজিন্নহন্নবা মতম পুম্বদা মিৎয়েং চঙদুনা লাক্লি। হীরম অসিগী মতুং ইনবা খোঙথাং অমদি হিমালয়া লমদমগী হাইদ্রোপাৱরগী মতিকপু নীংথিনা শিজিন্নবা অসিনি। প্রধান মন্ত্রীনা খোঙচৎ অসিদা শঙ্গাগদৌরিবা অমসুং উরেপ উয়ুং তমগদৌরিবা প্রোজেক্তশিং অসিনা মাইকৈ অসিদা থাংজিনবা মরু ওইবা খোঙথাং অমা ওইবগী মমি তারি। প্রধান মন্ত্রীনা রেনুকাজী দাম প্রোজেক্তকী উরেপ উয়ুং তমগনি। চাউরাকপা দিকেদ মরিদগী পন্দুনা লাক্লিবা প্রোজেক্ত অসি প্রধান মন্ত্রীগী কোওপরেতিব ফেদেরেলিজমগী মঙলানগী মখাদা কেন্দ্র সরকারনা রাজ্য তরুক, মিং ওইনা পল্লবদা হিমাচল প্রদেশ, উত্তর প্রদেশ, হরিয়ানা, রাজস্থান, উত্তরাখন্দ অমসুং দিল্লীবু প্রোজেক্ত অসিগীদমক্তা অমত্তা ওইনা পুশিল্লকখিবা মতুংদা ওইথোকখিবনি। এম.দবল্যু. ৪০গী প্রোজেক্ত অসি চাউরাকপা শেনফম লুপা করোর ৭০০০ চঙদুনা শাগনি। মসিনা দিল্লীগীদমক্তা য়াম্না কান্নবা ওইগনি অমসুং মসিদগী দিল্লীনা চহি অমদা চাউরাকপা মিলিয়ন ক্যুনিক মীতর ৫০০গী ঈশিং ফংগনি। প্রধান মন্ত্রীনা লুহরি স্তেজ ১ হাইদ্রো পাৱর প্রোজেক্তকী উরেপ উয়ুংসু তমগনি। এম.দবল্যু. ২১০গী প্রোজেক্ত অসি চাউরাকপা শেনফম লুপা করোর ১৮০০ চঙদুনা শাগনি। মসিনা চহিদা চাউরাকপা মিলিয়ন য়ুনিত ৭৫০গী মৈ পুথোকপা ঙমগনি। মতমগা চুনবা অমসুং থাজবা য়াবা গ্রিদ সপ্পোর্ত অসিনা লমদমসিগী য়ুম্লোন্নবা রাজ্যশিংদসু কান্নবা পীগনি। প্রধান মন্ত্রীনা ধোলাসিধ হাইদ্রো পাৱর প্রোজেক্তকী উরেপ উয়ুংসু তমগনি। মসিনা হমিরপুর জিলাগী অহানবা হাইদ্রোপাৱর প্রোজেক্ত ওইগনি। এম.দবল্যু. ৬৬কী প্রোজেক্ত অসি চাউরাকপা শেনফম লুপা করোর ৬৮০ চঙদুনা শাগনি। মসিনা চহিদা চাউরাকপা মিলিয়ন য়ুনিত ৩০০গী মৈ পুথোকপা ঙমগনি। প্রধান মন্ত্রীনা সাৱরা-কুদ্দু হাইদ্রো পাৱর প্রোজেক্ত শঙ্গাগনি । এম.দবল্যু. ১১১গী প্রোজেক্ত অসি চাউরাকপা শেনফম লুপা করোর ২০৮০ চঙদুনা শাবনি। মসিনা চহিদা চাউরাকপা মিলিয়ন য়ুনিত ৩৮০গী মৈ পুথোকপা ঙমগনি অমসুং রাজ্যসিদা চহিদা লুপা করোর ১২০ হেনবগী রেভেন্যু তানবদা তেংবাংগনি। প্রধান মন্ত্রীনা লুচিংদুনা হিমাচল প্রদেশ গ্লোবেল ইনভেস্তর্‌স মীতকী অনিশুবা গ্রাউন্দ ব্রেকিং থৌরমসু পাংথোক্কনি। চাউরাকপা লুপা করোর ২৮,০০০গী শেনফমগী প্রোজেক্ত হৌবগা লোয়ননা মীফম অসিনা লমদম অসিদা লৈগদবা ইনভেস্তমেন্ত হেনগৎহনগনি হায়বগী থাজবা থম্লি।
মন্ত্রীমন্দলনা ৱিপো কোপীরাইৎ ত্রিতী, ১৯৯৬ অমসুং ৱিপো পার্ফোর্মেন্স অমসুং ফোনোগ্রাম্স ত্রিতী, ১৯৯৬গী পুখৎলকপা ৱাফমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইন্দস্ত্রিয়েল পোলিসী অমসুং প্রমোসন, কমর্স অমসুং ইন্দসত্রী মন্ত্রালয়গী ৱিপো কোপীরাইৎ ত্রিতী লোইননা ৱিপো পার্ফোর্মেন্স অমসুং ফোনোগ্রাম্স ত্রিতীগী পুখৎলকপা ৱাফমদা অয়াবা পীখ্রে। ত্রিতীশিং অসিগী মখাদা ইন্তর্নেত অমসুং দিজিতেল কোপীরাইৎসু য়াওরি। মে ১২, ২০১৬তা সরকারনা হৌদোকখিবা নেস্নেল ইন্তিলেকচুএল প্রোপর্তী রাইৎ (আই.পি.আর.)তা পল্লিবা পান্দমগী মাইকৈদা অয়াবা পীবা মসি মরু ওইবা খোংথাং অমনি। মসিগী পান্দম অসি কমর্সিয়েলাইজেসনগী খুৎথাংদা আই.পি.আর.গী মগুন অদু ফংবনি। মসিগীদমক্তা ই.পি.আর.গী মপুশিংদা ইন্তর্নেত অমসুং মোবাইল প্লেৎফোর্মদা ফংবা খুদোংচাবশিংগী মতাংদা পাউতাক অমসুং মতেংশিং পী। কান্নবাঃ ত্রিতীশিং অসিনা মখাগী থৌওংশিং অসিদা ভারতকী মতেং পাংগনিঃ- ইন্তর্নেস্নেল কোপীরাইৎ সিস্তেমগী থোংদা ক্রিয়েতিব রাইৎ হোল্দরশিংনা মখোয়গী খুৎশুমন ফংগনি। ক্রিয়েতিব ৱার্কশিংগী পোৎথোক অমসুং মখোয়বু য়েন্থোকপদা তৌবা ইনভেস্তা কান্নবা ফংগনি। দোমেস্তিক কোপীরাইৎ হোল্দরশিংনা ইন্তর্নেস্নেল কোপীরাইৎকী ওইবা ঙাকশেলগী থৌরাং ফংগনি। অতোপ্পা লৈবাকশিংদা অথোই-অহেন তান্নবগী খুদোংচাবা ফংগনি, মরমদি ভারত্তা ইন্তর্নেস্নেল কোপীরাইৎকী থোংদা ফোরেনগী থবক-থৌরমশিং মশক খঙই। দিজিতেল প্লেৎফোর্মদা ক্রিয়েতিব ওইবা পোৎথোকশিং পুথোকপা অমসুং য়েন্থোকপদা তৌবা ইনভেস্তা কান্নবা ফংগনি অমসুং মসিনা মরম ওইদুনা মশাবু থাজবা হেনগৎহনগনি। ললোন-ইতিক তৌবদা চাউখৎকনি অমসুং ক্রিয়েতিব ইকোনোমী অমসুং কলচরেল লেন্দস্কেপ চাউখৎকনি। য়ুম্ফমঃ কোপীরাইৎ এক্ত, ১৯৫৭: মার্চ, ২০১৬তা কোপীরাইৎ এক্ত ১৯৫৭পু দি.আই.পি.পি.দা শিন্নখি। মসিগী মতুংদা কোপীরাইৎ এক্ত ১৯৫৭কী দবল্যু.সি.তি. অমসুং দবল্যু.পি.পি.তি.গী মতাংদা কম্পেতিবিলিতী এগজামিন তৌখি। ৱিপোগা লোইননা অপুনবা স্তদী অমসু পাংথোকখি। ৱিপো কোপীরাইৎ ত্রিতী অসি মার্চ ৬, ২০০২দা চৎনবা হৌখি। লুপ ৯৬না মসিবু লৌশিনখি। বর্ন কনভেন্সন্দা অখন্নবা য়ানৱারোল অমগী মখাদা লিতরেসী অমসুং আর্তিস্তিক ৱর্কশিংগী ঙাক-শেল পীখি। মসিদা দিজিতেল প্লেৎফোর্মদসু কোপীরাইৎকী ঙাক-শেলদা য়ুম্ফম ওইবা প্রোভিজনশিং য়াওরি। ৱিপো পার্ফোর্মেন্স অমসুং ফোনোগ্রাম ত্রিতী অসি মে ২০, ২০০২দা হৌদোকখি অমসুং মসিগী মীহুৎ (মেম্বর) ৯৬ লৈ। দবল্যু.পি.পি.তি.না মখল অনিগী কোপীরাইৎ হকশিংবু ঙাক-শেল্লি i) পার্ফোর্মর (এক্তর, সিঙ্গর, ম্যুজিসিয়ন্নচিংবা), ii) ফোনোগ্রাম্সকী প্রদ্যুসর (সাউন্দ রেকোর্দিং)। মসিনা পার্ফোর্মরশিংদা অখন্নবা হক ফংহল্লি। ত্রিতী অনিমক ক্রিয়েতরশিংদা তেক্নিকেল তুলশিংগী খুদোংচাবশিং শিজিন্নদুনা মখোয়গী থবকশিং ঙাকশেন্দুনা থম্নবগীদমক ফ্রেমৱার্ক ফংহল্লি। থবকশিং শিজিন্নবগা মরি লৈনবা ই-পাউশিং ঙাক-শেন্দুনা থম্মি মদুদি, তেক্নিকেল প্রোতেক্সন মীজর্স (তি.পি.এম.) অমসুং রাইৎ মেনেজমেন্ত ইনফোর্মেসন (আর.এম.আই.) অসিনি।
প্রধান মন্ত্রীনা আর্মীনা কোবিদ শেন্ননবা পায়খৎলিবা থবক অমসুং শেম-শাবশিং য়েংশিনখ্রে

আর্মী স্তাফকী চীফ, জেনেরেল এম.এম. নরাবানেনা প্রধান মন্ত্রী, নরেন্দ্র মোদীগা ঙসি ৱারী শাখ্রে। মখোয়না আর্মীনা কোবিদ শেন্নবদা তেংবাংনবা পায়খৎলিবা তোঙান-তোঙানবা থবক কয়াগী মতাংদা ৱারী খন্নখি। জেনেরেল এম.এম. নরাবানেনা প্রধান মন্ত্রীদা আর্মীগী মেদিকেল স্তাফ খুদিংমক তোঙান-তোঙানবা রাজ্য সরকারশিংনা শিজিন্নবা য়াহনগনি হায়না পাউদমখি। আর্মীনা লৈবাক্কী মফম কয়াদা তেম্পোরেরী হোস্পিতাল কয়া অমসু শারি হায়না মহাক্না প্রধান মন্ত্রীদা মখা তানা পাউদমখি। জেনেরেল এম.এম. নরাবানেনা প্রধান মন্ত্রীদা মখোয়গী হোস্পিতাল কয়া অমসু অয়াবা পীবা মফমশিংদা মীচম প্রজাগীদমক্তা হাংদোক্লি হায়না পনবগা লোয়ননা মীচম প্রজাশিংনা মনাক নকপা আর্মী হোস্পিতালশিংদা লাইয়েংবা লাকপা য়াগনি হায়বগী ৱাফমসু থমখি। জেনেরেল এম.এম. নরাবানেনা অখন্নবা স্কিল শিজিন্নদুনা শেন্নবগী মথৌ তাবা মীরমদগী পুশিল্লকপা ওক্সীজেন তেঙ্কর অমসুং গারীশিং শেন্নবদসু আর্মীনা মীওই কয়া পুথোক্তুনা তেংবাংলি হায়না প্রধান মন্ত্রীদা পাউদমখি।
কেন্দ্রনা প্রধান মন্ত্রী গরীব কল্যান অন্ন য়োজনা (পি.এম.জি.কে.এ.ৱাই.) অতোপ্পা থা অহুম অমগা (ওক্তোবর ২০২২-দিসেম্বর ২০২২) শাংদোকহনখ্রে

২০২১দা ইকাই খুম্নরবা প্রধান মন্ত্রীনা তৌখিবা প্রো-পিপল এনাউন্সমেন্ত অমসুং পি.এম.জি.কে.এ.ৱাই.গী মখাদা এদিস্নেল ফুদ সেক্যুরিতী মাইপাক্না ইমপ্লিমেন্ত তৌখিবগী পরিং চত্থরকপা ওইনা কেন্দ্রগী মন্ত্রীনা থা ৩ গী মতম হায়বদি ওক্তোবরদগী দিসেম্বর ২০২২ ফাওবা মখা তানা প্রধান মন্ত্রী গরীব কল্যান অন্ন য়োজনা (পি.এম.জি.কে.এ.ৱাই. – ফেস VII) শাংদোকপগী অয়াবা পীখ্রে। মালেমনা কোবিদকী চৈথেংশিং অমসুং তোঙান-তোঙানবা মরমশিংনা থোকহনবা ইনসেক্যুরিতী মায়োক্নরিঙৈ তানফম অসিদা ভারতনা মীচম প্রজাগীদমক ফংহন্নবা অমসুং হোংনা ফংহন্নবা তঙাই ফদবা খোঙথাংশিং লৌখৎপগা লোয়ননা মাগী শোত্থরবা শরুকশিংগীদমক ফুদ সেক্যুরিতী মাইপাক্না ঙাক্তুনা থমদুনা লাকখি। লাইচৎ মনুংদা মীয়াম্না অৱাবা মতম মায়োক্নখিবা অদুবু খঙলদুনা সরকারনা লায়রবা অমসুং খুন্নাইগী শোত্থরবা শরুকশিংবু নবরাত্রি, দশহরা, মিলাদ-উন-নবি, দীপাৱলি, ছথ পুজা, গুরুনানক দেব জয়েন্তি, খৃস্তমাস অসিনচিংবা লাক্কদৌরিবা মরু ওইবা কুহ্মৈশিং অসি মখোয়না হরাও তয়াম্বগা লোয়ননা পাঙথোকপা ঙম্নবা মখোয়বু সপ্পোর্ত তৌনবা পি.এম.জি.কে.এ.ৱাই. অসি থা অহুমগী মতম অমগা শাংদোক্নবা ৱারেপ লৌখ্রে। মসি ঙমহন্নবগী ৱাখল্লোনগা লোয়ননা সরকারনা পি.এম.জি.কে.এ.ৱাই.বু থা অহুম শাংদোক্নবা অয়াবা পীখি, অসুম তৌবনা মখোয়না শেলগী অৱাবা লৈতনা চেং-হৱাইইং লায়না ফংবগী কান্নবশিং মখা তানা ফংলগনি। য়াইফ-থৌরাংগী স্কিম অসিগী মখাদা দাইরেক্ত বেনিফিত ত্রান্সফর (দি.বি.তি.)না কোনশিল্লিবশিং য়াওনা নেস্নেল ফুদ সেক্যুরিতী এক্ত (নফসা) [অন্তোদয় অন্ন য়োজনা অমসুং প্রাইওরিতী হাউসহোল্দস]গী মখাদা কোনশিল্লিবা বেনিফিসরী পুম্নমক্তা লেম্না থা অমদা মীওই অমদা চেং-হৱাই কে.জি. ৫ পীরি। পি.এম.জি.কে.এ.ৱাই.গী ফেস- VI ফাওবদা ভারত সরকারগী চংখিবা শেল অসি লুপা করোর লাখ ৩.৪৫ রোম ওইখি। স্কিম অসিগী ফেস- VIIগীদমক লুপা করোর ৪৪,৭৬২গী অহেনবা চাদিংগা লোয়ননা ফেস পুম্নমক্কী ওইনা পি.এম.জি.কে.এ.ৱাই.গী অপুনবা চাদিং অসি লুপা করোর লাখ ৩.৯১ ওইখি। পি.এম.জি.কে.এ.ৱাই. ফেস VIIগী ওইনা চেং-হৱাইগী অপুনবা আউতগো অসি এল.এম.তি. ১২২ ওইরবা য়ানা লৈ। ফেস I- VIIগী চেং-হৱাইগী এগ্রিগেৎ এলোকেসন অসি এল.এম.তি. ১১২১ ওইখি। হৌজিক ফাওবদা পি.এম.জি.কে.এ.ৱাই. অসি মখাদা পীরিবা অসিদা থা ২৫ ওপরেসন তৌখি: ফেস I অমসুং II (থা ৮) : এপ্রিল’২০দগী নবেম্বর’২০ ফেস-III দগী V (থা ১১) : মে’২১ দগী মার্চ’২২ ফেস-VI (থা ৬) : এপ্রিল’২২ দগী সেপ্তেম্বর’২২ কোবিদ-১৯ লাইচৎকী অৱাবা মতমগী মনুংদা হৌখিবা পি.এম. গরীব কল্যান অন্ন য়োজনা (পি.এম.-জি.কে.এ.ৱাই.) অসিনা চেং-হৱাই মরাং কাইনা লৈতবনা মরম ওইদুনা অৱাবা মায়োক্নদনবা লৈতা-লায়রবা অমসুং শোত্থরবা ইমুং-মনুংশিং/বেনিফিসরীশিংদা ফুদ সেক্যুরিতী পীদুনা লাকখি। মসিনা বেনিফিসরীশিংদা মহৌশানা পীবা থাগী ফংফম থোকপা চেং-হৱাইশিংগী চাংদা শরুক অনি হেনগৎহনবা ঙমখি। মমাংগী ফেসশিংদগী ফংখিবা এক্সপরিয়েন্স অদুদগী খঙজিন্দুনা পি.এম.জি.কে.এ.ৱাই.- VII অসিসু মমাংদা মাইপাকপা ঙমখিবা অৱাংবা থাক অদুমক য়ৌবা ঙমগনি পান্নরি।
“পরিক্ষা পে চর্চা ২০২০”দা প্রধান মন্ত্রীনা মহৈরোইশিং, ওজাশিং অমসুং মমা-মপাশিংগা লোয়ননা ৱারী শানগনি

প্রধান মন্ত্রী শ্রী নরেন্দ্র মোদীনা ২০২০গী জনুৱারী ২০দা মহৈরোইশিং, ওজাশিং অমসুং মমা-মপাশিংগা লোয়ননা “পরিক্ষা পে চর্চা ২০২০”দা ৱারী শানগনি। স্কুলগী মহৈরোইশিংগা লোয়ননা প্রধান মন্ত্রীগী ৱারী শানবগী প্রোগ্রাম অসিগী অহুমশুবা তাঙ্কক “পরিক্ষা পে চর্চা ২০২০” অসি ২০২০গী জনুৱারী ২০গী অয়ুক পুং ১১ তাবা মতমদা নই দিল্লীগী তালকতোরা স্তেদিয়মদা পাংথোক্কনি। প্রধান মন্ত্রী শ্রী মোদীনা ৱাহংশিংগী পাউখুম পীগনি অমসুং মতৌ করম্না মখোয়না পরিক্ষাগী স্ত্রেস থেংনগদগে হায়বগী মতাংদা খনগৎলবা মহৈরোইশিংগা লোয়ননা ৱারী শানগনি। মহৈরোইশিং, ওজাশিং অমসুং মমা-মপাশিংগী মরক্তা এক্সাইতমেন্ত অমসুং থৱাই য়াওবা কয়া উবা ফংলি। মখোয়না য়ুনিক ওইবা থৌরমদা শরুক য়াবদা নত্তনা প্রধান মন্ত্রীগী মফমদগী মমল য়াম্লবা ৱাফমশিংসু ফংগনি। প্রধান মন্ত্রীনা মতম পুম্নমক্তা মহৈরোইশিংবু ইং চিকপা এতমোস্ফিয়ার অমদা পরিক্ষা পীবা ঙম্নবা অমদি স্ত্রেস লৈতনবা, হেন্না ফবা রিজল্ত ফংহন্নবগীদমক থৌগৎলি। স্কুল অমসুং কোলেজগী মহৈরোইশিংগা লোয়ননা প্রধান মন্ত্রীগী ৱারী শানবগী প্রোগ্রাম অসিগী অহানবা তাঙ্কক “পরিক্ষা পে চর্চা ১.০” অদু ২০১৮গী ফেব্রুৱারী ১৬তা নই দিল্লীগী তালকতোরা স্তেদিয়মদা পাংথোকখি। স্কুল অমসুং কোলেজগী মহৈরোইশিংগা লোয়ননা হায়রিবা ৱারী শানবগী প্রোগ্রাম অসিগী অনীশুবা তাঙ্কক “পরিক্ষা পে চর্চা ২.০” অদু ২০১৯গী জনুৱারী ২৯দা নই দিল্লীগী তালকতোরা স্তেদিয়মদা পাংথোকখি।
প্রধান মন্ত্রীনা কির্লোস্কর ব্রদর্স লিমিতেদকী চাম্মশুবা কুমওন থৌরমদা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা পাংথোকপা কির্লোস্কর ব্রদর্স লিমিতেদকী চাম্মশুবা কুমওন থৌরমদা শরুক য়াখ্রে। প্রধান মন্ত্রীনা কির্লোস্কর ব্রদর্স লিমিতেদকী ১০০শুবা চহী নীংশিংনীংঙাই ওইবা পোস্তেজ স্তাম্প অমা রিলিজ তৌখ্রে। প্রধান মন্ত্রীনা ‘য়ানত্রিক কি য়াত্রা-দি মেন হু মেদ মেছিন্স’ হায়না মিংথোনবা কির্লোস্কর ব্রদর্সকী ফাউন্দর লৈখিদ্রবা শ্রী লক্ষমনরাও কির্লোস্করগী বাইওগ্রাফিগী হিন্দি ভর্জনসু মায়খুম হাংদোকখি। কির্লোস্কর ব্রদর্স লিমিতেদপু মখোয়গী চাম্মশুবা কুমওনগীদমক নুঙাইবা ফোংদোক্লদুনা প্রধান মন্ত্রীনা হায়খি মদুদি রিক্স লৌবগী ওইবা সেন্স, অনৌবা লমশিংদা এক্সপান্দ তৌবা অসি ভারতকী ইন্ত্রপ্রিনর পুম্নমক্কী আইদেন্দিতী ওইরি। ভারতকী ইন্ত্রপ্রিনর অসি লৈবাক্কী দিবেলপমেন্তকীদমক অমদি মহাক্কী তৌবা ঙম্বা অমসুং মায়পাকপগীদমক তপথবা তৌদে। প্রধান মন্ত্রীনা মখা তাখি, “ঙসি ঐখোয়না অনৌবা চহী অমদা খোংদারকপা মতম অসিদা, ঐখোয়না অনৌবা চহী তরাগী খুজিং অমদা খোংদারি, মসিগী চহী তরাগী খুজিং অসি ভারতকী ইন্ত্রপ্রিনরশিংগীদমক্তা ওইগনি হায়বদা ঐহাক চিংনবা পোক্তে।” হৌখিবা চহী খরা অসিদা ঐখোয়না চংশিল্লিবা অসি ‘তৌনীংবগা লোয়ননা রিফোর্ম, ইন্তিগ্রিতিগা লোয়ননা পর্ফোর্ম, ইন্তেনসিতীগা লোয়ননা ত্রান্সফোর্ম’নি। প্রোফেস্নেল অমসুং প্রোসেস দ্রাইভন ওইবা গোবর্নান্স অমগীদমক ঐখোয়না হোৎনরি। হৌখিবা চহী মঙা অসিদা লৈবাক অসিদা ইন্তিগ্রিতী অমসুং মপুংফাবা ত্রান্সপরেন্সীগা লোয়ননা থবক তৌবা এনভাইরনমেন্ত অমা লৈরি। মসিনা লৈবাক অসিদা অচৌবা পান্দমশিং থম্নবা অমসুং মতম চানা মদু ফংনবা থৌনা অদু পীরি। প্রধান মন্ত্রীনা হায়খি, “শেনবা চহী ২০১৮-১৯দা য়ু.পি.আই.গী থোংদা চাউরাক্না লুপা কোতি লাখ ৯ ত্রাঞ্জেক্সন তৌখি। শেনবা চহী অসিদা দিসেম্বর ফাওবদা য়ু.পি.আই.গী থোংদা চাউরাক্না লুপা কোতি লাখ ১৫ ত্রাঞ্জেক্সন তৌখ্রে। লৈবাক অসিনা খোংজেল কয়া য়াম্না য়াংনা দিজিতেল ত্রাঞ্জেক্সন লৌশিল্লবগে হায়বদু নহাক্না খংবা ঙম্লমগনি। উজলা স্কিমসু ঙরাং খক্তমক চহী ৫ মপুং ফারি। লৈবাক পুম্বদা এল.ই.দি. বল্ব কোতি ৩৬ হেন্না য়েন্থোকখিবা অসি ঐখোয় পুম্নমক্কী পেন্নিঙাই ওইবা ৱাফম অমনি।” প্রধান মন্ত্রীনা মখা তাখি, “মদুগা মাননা মেক ইন ইন্দিয়া কেম্পেনগী মায় পাকপগী ৱারীশিং অসি ঐখোয়গী ইন্দস্ত্রীগী পাঙ্গল শক্তিনি। ঐহাক্না ইন্দিয়ন ইন্দস্ত্রীগী লম পুম্নমক্তগী মায় পাকপগী ৱারীশিং তাবা পামই।”
হনুমান জয়েন্তীনা লাকপদা প্রধান মন্ত্রীনা মীয়ামদা য়াইফ-পাউজেল পীখ্রে

হনুমান জয়েন্তীগী থৌরম্না লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “ময়াম পুম্নমক্কী মফমদা হনুমান জয়েন্তীগী য়াইফ-পাউজেল পীজরি। হনুমান জয়েন্তীগী শেংলবা থৌরম্না লাকপদা মীপুম খুদিংমক্কী মফমদা য়াইফ-পাউজেল পীজরি।”
জম্মু অমসুং কশ্মীরদা থোকখিবা বসকী খুদোংথিবা থৌদোক্তা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

জম্মু অমসুং কশ্মীরগী কিশ্তৱার জিলাদা থোকখিবা বসকী খুদোংথিবা থৌদোক্তা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “জম্মু অমসুং কশ্মীরগী কিশ্তৱারদা থোকখিবা থৌদোক অসি থম্মোই কায়নীংঙাইনি। ঐখোয়না লৈখিদ্রবশিংগী মফমদা অৱাবা ফোংদোকচরি অমদি ইমুং মনুংগী অৱাবদা শরুক য়াজরি। শোক্লবশিং অথুবা মতমদা ফরকপা ওইরসনু।”
মসি জেন্দর জস্তিসকী মায় পাকপা অমনি অমদি খুন্নাইদা মখা তানা চাং মান্নবা পুরক্লগনি: ত্রিপল তলাক বিল পাস তৌখিবদা প্রধান মন্ত্রীগী ৱাফম

সংসদকী হাউস অনিমক্তা মুস্লিম ৱুমেন (প্রোতেক্সন ওফ রাইতস ওন মেরিয়েজ) বিল, ২০১৯ পাস তৌবদা তেংবাংখিবা পার্তী অমসুং এম.পি. পুম্নমকপু প্রধান মন্ত্রী শ্রী নরেন্দ্র মোদীনা থাগৎপা ফোংদোকখ্রে। মহাক্না হায়খি মদুদি মখোয়গী খোংথাং অসি ভারতকী পুৱারীদা মতম পুম্নমক্তা নীংশিংদুনা লৈহৌরগনি। ত্বিতরদা থাগৎখিবা ৱাফমশিংদা মহাক্না হায়খি মদুদি “অরিবা অমসুং ময়াই ওইবা চহি চাগী চৎনবী অমা লোইশিল্লকপদা পুৱারীগী অমোৎ অকাই মরক্তা তিনখ্রে! সংসদনা ত্রিপল তলাক মুত্থৎখ্রে অমদি মুস্লিম নুপীশিংদা চত্থরকপা লিরবা অরানবা অমা চুমথোক্লে। মসি জেন্দর জস্তিসকী মায় পাকপা অমনি অমদি খুন্নাইদা মখাতানা চাংমান্নবা পুরক্লগনি। ঙসিদি ভারত হরাও তয়াম্লে।” মহাক্না মখা তানা ত্বিতরদা থাগৎখি মদুদি “মসি ত্রিপল তলাক্কী চৎনবী অসিনা মরম ওইদুনা চাউনা অশোয়বশিং মায়োক্নখিবা অদুগুম্লবা মুস্লিম নুপীশিংগী থাগৎনীংঙাই ওইরবা থৌনা অদু ইকাই খুম্ননবা তাঞ্জানি। ত্রিপল তলাক মুত্থৎপনা নুপীদা শক্তি শিন্নবদা থৌদাং লৌরগনি অমদি ঐখোয়গী খুন্নাইদা মখোয়না ফংফম থোকপা ইকাই খুম্নবা অদু নুপীশিংদা পীরে।”
মন্ত্রীমন্দলনা ভারত অমসুং বেলরুসকী মরক্তা সিভিল অমসুং কমর্সিয়েলগী ৱাফমশিংদা এম.এল.এ.তি.দা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বেলরুসকী মরক্তা সিভিল অমসুং কমর্সিয়েলগী ৱাফমশিংদা ম্যুচুএল লিগেল এসিস্তেন্স (এম.এল.এ.তি.)দা তৌনবা য়ানা চেরোলদা অয়াবা পীখ্রে। য়ানা চেরোল অসিনা শক্তি পীরবা মতমদা য়ানরিবা পার্তী অনিগী মরক্তা সিভিল অমসুং কমর্সিয়েলগী ৱাফমশিংদা ম্যুচুএল লেগেল এসিস্তেন্স য়োকখৎলগনি হায়জরক্লিবা অসিনা সিভিল অমসুং কমর্সিয়েলগী ৱাফমশিংদা আইনগী মতেং থিরিবা মরী লৈনবা পার্তীশিংগী নাগরিকশিংদা কান্নবা ফংহন্নবা পান্দম থম্লি।
প্রধান মন্ত্রী শ্রী নরেন্দ্র মোদীগা য়ুনাইতেদ স্তেতস ওফ আমেরিকাগী রাস্ত্রপতী বিদেনগা লোয়ননা তেলেফোন্দা ৱারী শানবা

প্রধান মন্ত্রী শ্রী নরেন্দ্র মোদীনা ঙসি য়ুনাইতেদ স্তেতস ওফ আমেরিকাগী রাস্ত্রপতী হিজ এক্সেলেন্সি জোসেফ আর. বিদেনগা লোয়ননা তেলেফোন্দা ৱারী শানখ্রে। লুচিংবা অনি অসিনা মখোয়গী লৈবাক্কী ওইবা কোবিদ-১৯গী ফিভমগী মতাংদা খন্ন-নৈনখি, হায়রিবা অসিদা ভারতনা হৌজিক খোঙজেল য়াংনা ভেক্সিনেসন অসিগী মতেংনা কোবিদ-১৯গী অনিশুবা ৱেব অসি লাকশিন্নবা হোৎনরিবা অমসুং য়াম্না মরু ওইবা হিদাক-লাংথক, থেরাপ্যুতিক্স অমসুং হেলথকেয়রগী মচাকশিং অসি য়াওরি। রাস্ত্রপতী বিদেন্না ভারতকা অমতা ওইনা পুনবগী অপাম্বা পীরক্লি অমসুং য়ুনাইতেৎ স্তেতসনা ভারত্তা য়াম্না থুনা রিসোর্স পীদুনা হায়বদি থেরাপ্যুতিক্স, ভেন্তিলেতর অমসুং কোবিশীল্দ ভেক্সিন শাবদা চংবা মচাকশিং মশক খঙদোক্তুনা ফংহনবা য়াওনা মতেং পাংনবা লেপ্লি। য়ুনাইতেৎ স্তেতস ওফ আমেরিকাগী সরকারনা পীরক্লিবা মতেং অসিদা প্রধান মন্ত্রী নরেন্দ্র মোদীনা থৱায়-হকচাং য়াওনা থাগৎপা ফোংদোক্লি। ভেক্সিন মাইত্রীগী মতেংনা মালেমগী ওইনা কোবিদ-১৯গী লায়চৎ অসি লাকশিন্নবা লৌরিবা থবকশিং অমসুং কোভাক্সতা শরুক য়ারিবা অমসুং ক্বাদ ভেক্সিনগী খোঙথাং লৌখৎলিবা অসিদা ভারতনা লৌরিবা ফিরেপ অসি মহাক্না পনখি। প্রধান মন্ত্রীনা রো মেতরিএলগী সপ্লাই চেন অসি অপনবা লৈতবা অমসুং ওপন ওইহনবা অমসুং ভেক্সিন অসি শাবদা তঙাইফদনা চংদবা য়াদবা পোৎলমশিং পীবা, হিদাক লাংথক অমসুং কোবিদ-১৯দা মরী লৈনবা থেরাপ্যুতিক্সশিং অসিদা মরুওইবা পীখি। লুচিংবা অনি অসিনা কোবিদ-১৯গী লায়চৎ অসি নমথনবগীদমক ভেক্সিন অসি হেন্না অফবা অমা পুথোক্নবা অমসুং য়েনথোকনবা থম্লিবা ইন্দিয়া-য়ু.এস. অনিগী মরী অসিনা ওইরকপা য়াবশিংগী মরুওইবা পীখি অমসুং মখোয়গী মরী লৈনবা ওফিসিএলশিংদা দোমেইন অসিদা মখোয়না হোৎনরিবা অসি কোওর্দিনেসন অমসুং কোওপরেসন পীনবা হায়রি। চাওখৎলক্লিবা লৈবাকশিংদা ভেক্সিন অমসুং হিদাক-লাংথকশিং অসি য়াম্না থুনা অমসুং লায়না ফংহনবা য়াননবা তি.আর.আই.পি.এস.গী এগ্রীমেন্তগী চৎনরিবশিং অসি কোমথোক্নবা দবল্যু.তি.ও.দা ভারতনা লৌখৎলিবা খোঙথাংশিং অসিগী মরমদা প্রধান মন্ত্রী নরেন্দ্র মোদীনা রাস্ত্রপতী বিদেন্দা খঙহনখি। লুচিংবা অনিনা তোইনা পাও ফাওনবা হায়না য়ানখি।
২০১৮গী জুন ১৪দা প্রধান মন্ত্রী ছত্তিসগরদা চৎকনি

শগোলশেন নুমীৎ, জুনগী ১৪দা প্রধান মন্ত্রী শ্রী নরেন্দ্র মোদী ছত্তিসগরদা চৎকনি। ভিলাইদা প্রধান মন্ত্রীনা নৌনা শেম্দোক শাদোক্তুনা হেন্না পাকথোক চাউথোকহল্লবা ভিলাই স্তিল প্লান্ত মীয়ামদাদা খুৎশিন্নগনি। নৌনা শেমদোক শাদোকপা অদুদা প্রদক্তিবিতী, য়িল্দ, ক্বালিতী, কোস্ত কম্পিতিতিবনেস, ইনর্জী ইফিসিয়েন্সী অমসুং এনভাইরনমেন্ত প্রোতেক্সন হেঙ্গৎহন্নবা খ্বাইদগী নৌবা তেক্নোলোজীশিং হাপচিনবা য়াওরি। থৌরম অদুমক্তদা শ্রী নরেন্দ্র মোদীনা আই.আই.তি ভিলাইগী পর্মানেন্ত কেম্পস অমগীদমক উরেপ উয়ুং তমগনি। ভারত নেত ফেজ-২ হৌদোকপগী খুদম ওইনবা প্লেক অমসু মহাক্না মায়খুম হাংদোক্কনি। ভারত নেত প্রোজেক্তনা গ্রাম পঞ্চায়ৎশিংবু অন্দরগ্রাউন্দ ওপ্তিকেল ফাইবর নেৎৱার্ক্কা লোয়ননা শম্নহন্নবা হোৎনরি। প্রধান মন্ত্রীনা জগদলপুর অমসুং রাইপুরগী মরক্তা এয়র সর্বিস হৌদোক্কনি। তোঙান তোঙানবা স্কীমশিংগী মখাদা কান্নবা ফংলবা মীওইশিংদা মহাক্না লেপতোপশিং, সর্তিফিকেৎশিং অমসুং চেক মনাশিংসু য়েন্থোক্কনি। মহাক্না মীয়ামগী মীফমদসু ৱা ঙাংগনি। ভিলাইদা থুংদ্রিঙৈ মমাংদা, প্রধান মন্ত্রীনা নয়া রাইপুর স্মার্ত সিতীদা চৎকনি, মফম অদুদা মহাক্না শহর অদুগী ইন্তিগ্রেতেদ কমান্দ এন্দ কন্ত্রোল সেন্তর শঙ্গাগনি।
৫৪শুবা দি জি পিশিং/আই জি পিশিংগী মীফমদা প্রধান মন্ত্রীনা ৱারোল পীখ্রে

২০১৯গী দিসেম্বর ৭-৮তা পুনেদা পাংথোকখিবা ৫৪শুবা দি জি পিশিং/আই জি পিশিংগী মীফমদা প্রধান মন্ত্রী শরুক য়াখ্রে। মীফম অসি লোইশিনবা থৌরমদা মহাক্না ৱা ঙাংখি। ইন্তিলিজেন্স ব্যুরোগী ওফিসরশিংদা শিংথানীংঙাই ওইবা থবক পাংথোকপগীদমক প্রধান মন্ত্রীনা প্রসিদেন্ত পুলিস মেদল য়েন্থোকখি। প্রধান মন্ত্রীগী লমজিং মখাদা, মতম অমদা নোংমা খক পাংথোক্লম্বা থৌরম অসি ২০১৫দগী নুমিৎ ৩গী থৌরম ওইনা পাংথোক্তুনা লাকলি। মীফম অসি দিল্লিগী ৱাংমদগী লৈবাক্কী মফম কয়া পাংথোক্তুনা লাক্লি। প্রধান মন্ত্রী অমসুং হোম মিনিস্তর শরুক য়াদুনা মীফম অসিগী মওং হোংদোক্লে। মীফম মনুংদা থৌশিলশিং ফগৎহন্নবগী মতাংদা তোঙান-তোঙানবা মীফম মচাশিং পাংথোক্তুনা খন্নখি। লৈবাক মনুংগী তেরোরিজম, নক্সেলিজম, সাইবরগী অকিবশিং, রেদিকেলাইজেসন অমসুং নার্কো তেরোরিজম থেংননবা কোর গ্রুপ ১১ শেমদুনা মরুওইবা ৱাফম কয়া খন্নখি। লৈবাক্কী পুলিস ফোর্সনা শান্তি থম্নবা পায়খৎলিবা থবকশিং থাগৎলদুনা প্রধান মন্ত্রীনা হায়খি মখোয়গী তুংদা লৈরিবা ইমুং-মনুংশিংগী মতেং ঐখোয়না কাওরোইদবনি। নুপী অমসুং অঙাংশিং য়াওনা খুন্নাইগী কাংলুপ খুদিংমক্কী থাজবা হেনগৎহন্নবা পুলিসকী মিংচৎ হেনগৎহনগদবনি। নুপীশিং অশোই-অঙাম থোকহনদনবা পুলিসকী থৌদাং য়াম্না চাউই। প্রধান মন্ত্রীনা হায়খি কনফরেন্স অসিগী ৱাখল্লোল অসি পুলিস দিপার্তমেন্তশিংনা রাজ্যদগী হৌরগা জিলা থাক্কী পুলিস স্তেসনশিংদা য়ৌহনগদবনি। রাজ্যশিং অমসুং য়ু তিশিংনা চৎনরিবা খ্বাইদগী ফবা থবকশিংগী লিস্ত অমা শেমগদবনি। মীচম মীয়ামগী ৱাখল্লোনশিং লৌরবা মতুংদা পুলিসকী থবক ফগৎহন্নবা তেক্নোলোজীনা ঐখোয়দা মতিক চাবা খুৎলায় পীবগীদমক প্রধান মন্ত্রীনা থাগৎখি। সরকারগী এক্ত ইস্ত পোলিসীগী মরুওইবা অমা ওইরিবা অৱাং-নোংপোক রাজ্যশিং চাউখৎহন্নবা মহাক্কী অখন্নবা থৱায় য়াওবা অদু প্রধান মন্ত্রীনা ফোংদোকখি অমসুং চাউখৎ-থৌরাংগীদমক লমদম অসি অফবা মফম অমা ওইহন্নবা অখন্নবা থবক পায়খৎনবা হায়রিবা রাজ্যশিং অসিগী দি জি পিশিংদা মহাক্না তকশিনখি। পুলিস ওফিসরশিংনা নোংম-নোংমগী মথৌশিং পাংথোক্নবা হোৎনবদা থেংনরিবা খুদোংচাদবশিং শকখঙবা উৎলদুনা প্রধান মন্ত্রীনা মহাক্কী ৱারোল অদু লোইশিনখি। মহাক্না হায়খি মখোয়না সিবিল সর্বিস এগজামশিং মায়োক্নবা মতমদা লৈখিবা থৌনা অমসুং ফিদমশিং অদু মখোয়না নিংশিংগদবনি অমসুং খু্ন্নাইগী খ্বাইদগী শোৎথরবা অমসুং শোল্লবশিংগী য়াইফনবা ৱাখল খনগদবনি।
প্রধান মন্ত্রীনা কমনৱেল্থ গেম্সকী তক্মান ফংলক্লবশিংগা উনদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা হন্দক্তা লোইশিনখিবা কমনৱেল্থ গেম্সকী তক্মান ফংলক্লবশিংগা লোয়ননা ঙসি লোক কল্যান মার্গতা উনদুনা ৱারী শানখ্রে। প্রধান মন্ত্রীনা তক্মান ফংলক্লবা পুম্নমকপু নুংঙাইবা ফোংদোকখি, অমদি তক্মান লৌরকপা ঙমহৌদ্রবা মখোয়শিং অদুবুসু নুংঙাইবা ফোংদোকখি। শান্ন-খোৎনবগী লমদা মায় পাক্লকপা অসিনা মীপুম খুদিংমক্কী পুক্নীং থৌগৎলি হায়না মহাক্না ফোংদোকখি। মখোয়গী মায় পাক্লকপা অসিনা ভারতকী থাক অসি ৱাংখৎহল্লে হায়না মহাক্না তক্মান ফংলক্লবশিংগী মফমদা হায়খি। ভারতকী শান্নরোয় অমনা মালেমগী থাক্তা মায় পাক্লকপা মতম অদুদা ভারতকী ফিরাল ৱাংনা পায়হল্লি হায়না মহাক্না ফোংদোকখি। ঙসিদি শান্নরোয় অমগী পুন্সি অসি চহি কয়া শাংদোক্লে হায়না প্রধান মন্ত্রীনা ফোংদোকখি। মসিগা মরি লৈননা মহাক্না পর্লিয়ামেন্তকী মীহুৎ ওইনা ওইনা সনাগী তক্মান লৌরকখিবী মেরি কোমগী খুদম পীখি। মহাক্না পুলেলা গোপীচন্দগী ৱাফমসু পনখি। ঙসিদি শান্নরোইশিংনা হৈ-শিংবা, ত্রেনিং, পুক্নীং চংবা অমসুং হোৎনবা কনবগী মথক্তা ৱাখল চেৎপা মথৌ তাই। মসিগা মরি লৈননা মহাক্না যোগগী কান্নশিং অদু প্রধান মন্ত্রীনা পনখি। প্রধান মন্ত্রীনা শান্নরোইশিংবু অঙাং ওইরিঙৈদগী লমজিং লমতাকপীরকপা মখোয়গী গুরুশিং, মেন্তরশিং অমসুং ওজাশিংবু নিংশিংনবা অমদি তাথোক তাশিন তৌননবা অকনবা ৱাফম থমখি। থৌরম অসিদা য়ুথ এফিয়র্স অমসুং স্পোর্তকী রাজ্য মন্ত্রী (আই সি) কর্নেল রাজ্যবর্ধন রাথোরসু শরুক য়াখি।